
	Кәсіби стандарт 
	Бау-бақша қызметі, Дәнді дақылдардың өндірісі, Жылыжайлық көкөністер мен жидектердің өндірісі, Көшеттіктердің қызметі, Көкөністер мен картоп өсіру, Қантты қызылшаны және оның дәндерін өсіру



	№
			Оқытудың нәтижесі

	1
	Құқықтық, экономикалық, кәсіпкерлік, өндірістік, экологиялық ортада, сондай-ақ қаржылық сауаттылық, инклюзия құндылықтары, тұрақты даму және сыбайлас жемқорлыққа қарсы саясат салаларында қоғамдық, әлеуметтік маңызы бар құбылыстар мен үдерістерді түсінуге зерттеу әдістері мен инновациялық тәсілдерді бағалап, қолдана білу қабілетіне ие болу.

	2
	Топырақтың құнарлылығын ескере отырып өңдеу жүйелерін бейімдеу, табиғи ортаның сапасын химиялық көрсеткіштер бойынша бағалау, тыңайтқыштарды тиімді пайдалану және құнарлылықты арттыру мақсатында топырақтың химиялық құрамы мен қасиеттерінің өзгеруін болжау, сонымен қатар питомниктегі топырақ құнарлылығының жағдайы мен динамикасын кешенді түрде бағалау.

	3
	Тұқым сапасын арттыруға бағытталған агротехникалық іс-шараларды ұйымдастыру, тұқым шаруашылығы, өсімдіктер селекциясы және аудандастырылған, перспективалы сорттарды көбейту жөніндегі жұмыстарды жүргізу, жеделдетілген сортты ауыстыру және сортты жаңарту жөніндегі іс-шараларды әзірлеу.

	4
	Жаңа сорттарды, технологиялық әдістерді, тыңайтқыштарды, өсімдіктерді қорғау құралдарын қолданудың экономикалық тиімділігіне талдау жасау; әр түрлі экономикалық және ауа-райында дақылдарды өсіру технологияларын енгізу туралы шешім қабылдай отырып, өсімдік шаруашылығы өнімдерін өсіру және бастапқы өңдеу жөніндегі іс-шараларды жүргізу.

	5
	Зиянкестерден, аурулардан және арамшөптерден кешенді қорғау шараларын енгізу, өсімдік ауруларының, зиянды жәндіктердің, патогендік микроорганизмдердің таралуын ауыл шаруашылығы алқаптарын фитосанитариялық зерттеу және зертханалық зерттеулер негізінде айқындау.

	6
	Ағылшын тілін кәсіби қарым-қатынас құралы ретінде қолдану, ағылшын тілінде грамматикалық тұрғыдан дұрыс ауызша және жазбаша мәлімдемелер құра отырып, сөйлеу әрекетінің барлық түрлерін меңгеру.

	7
	Заманауи молекулалық технологияларды пайдалана отырып, генетикалық деректерді талдау, өсімдіктердің микроклоналды көбеюі мен сауығуы, жасуша селекциясы үшін жасуша және ұлпа дақылдарын қолдану, биотехнологиялық әдістермен жасалған өсімдіктерді енгізудің салдарын болжау.

	8
	Агрономия саласындағы ғылыми-техникалық мәселелерді геоинформациялық жүйелер, жасанды интеллект және математикалық моделдеу заманауи технологияларын пайдалана отырып кешенді зерттеу жүргізу, жоғары тиімді аграрлық жүйені енгізу нәтижелерін талдау, есептеу және болжау үшін математикалық және физикалық модельдерді талқылау.

	9
	Топырақтың негізгі түрлерін тану және құнарлылығын бағалау әдістерін, топырақты эрозия мен дефляциядан қорғау әдістерін, егілетін дақылдардың өнімділігін арттыру үшін ауыл шаруашылығы алқаптарын жақсарту технологияларын қолдану.

	10
	Өсімдік шаруашылығындағы озық тәжірибені пайдалана отырып, ағаш және жеміс ағаштарын, сәндік өсімдіктерді отырғызу мен күтіп-баптауды ұйымдастыру, өсімдіктердің жаңа сорттары мен будандарын өсіру технологияларын енгізу және өнімнің өнімділігі мен сапасын арттыру, сондай-ақ көкөніс және жидек дақылдарының перспективалы сорттарын өсірудің озық әдістері мен тәсілдерін игеру.

	11
	Топырақ сапасын, ауыл шаруашылығы жұмыстарын орындаудың тиімді дәрежесін, кадастрлық құнын бағалау негізінде ауыл шаруашылығы алқаптарын ұтымды пайдалану жөніндегі іс-шараларды ұйымдастыру және жүзеге асыру.

	12
	Ауыл шаруашылығы машиналарының сипаттамаларын және олардың ауыл шаруашылығы өндірісінің тиімділігі мен өнім сапасын арттыру міндеттеріне сәйкестігін ескере отырып механикаландырылған агротехнологияларды енгізу, сондай-ақ автоматтандырылған ауыл шаруашылығы кешендері мен роботтарды қолдана отырып дәнді дақылдарды себу және арамшөптерден тазалау жұмыстарын ұйымдастыру.

	13
	Жоғары өнімділік пен сапалы өнімді алу үшін ауыл шаруашылығы өнімдерін өндірудің, өңдеудің, сақтаудың және өткізудің инновациялық технологияларын қолдану.

	14
	[bookmark: _GoBack]Өндірістік ортаның зиянды және қауіпті факторларының сипатын ескере отырып, кәсіптік тәуекелдерді бағалау, өндірістік санитария, өрттен қорғау параметрлерін және экологиялық нормаларды сақтай отырып, еңбекті қорғау жағдайларын қамтамасыз ету.





